
1.
BEVEZETÉS. 

A jelen Pályázati felhívás alapja a Tanács 2000/821/EK határozata az európai audiovizuális alkotások gyártás-előkészítését, forgalmazását és promócióját elősegítő program megvalósításáról (MEDIA PLUS gyártás-előkészítés, forgalmazás és promóció 2001 - 2005), amelyet a Tanács 2000. december 20-án fogadott el, és amelynek közzétételére az Európai Közösségek Hivatalos Lapjában 2001. január 17-én került sor (HL L 13, 34-43. o.). 
A program céljai. 

A forgalmazási ágazatban a program céljai a következők: 

-
az európai forgalmazási ágazat erősítése a mozi területén a forgalmazók ösztönzésével arra, hogy befektetéseket eszközöljenek a nem európai mozifilmek gyártásába, megvásárlásába, marketingjébe és promóciójába; 
-
a nem nemzeti európai filmek szélesebb, nemzeteken átívelő terjesztésének elősegítése forgalmazásukat és filmszínházakban való bemutatásokat ösztönző kezdeményezéseken keresztül, többek között koordinált marketing stratégiák támogatásával; 

Különös figyelmet szentelnek a lehetőségek fejlesztésének alacsony produkciós kapacitású országokban vagy régiókban és / vagy korlátozott földrajzi és nyelvi területeken. 
Megvalósítandó tevékenységi programok. 

A jelen pályázati felhívás olyan európai vállalatokat céloz meg, amelyek tevékenysége hozzájárul a fenti célok megvalósításához, különösen olyan vállalatokat, amelyek a mozifilmek nemzetközi forgalmazására specializálódtak (“forgalmazói ügynökségek”). Bemutatja, miként nyújtandó be pályázat az esetleges támogatás érdekében. 

A jelen Pályázati felhívásban ismertetett támogatási terv célja az újabb európai filmek szélesebb, nemzeteken átívelő forgalmazása és támogatása a forgalmazói ügynökségek finanszírozásával piaci teljesítményük alapján, az új nem nemzeti európai filmekbe eszközlendő további újbóli befektetések érdekében. 

A terv további célja a gyártási és a forgalmazási szektor közötti kapcsolatok fejlesztésének elősegítése, ily módon az európai filmalkotások versenyhelyzetének javítása. 

A “forgalmazói ügynökségek” támogatási terve két fázisban működik: 

1. Potenciális pénzalap létrehozása, melynek kiszámítása a vállalatnak az európai piacon egy adott időszak folyamán nyújtott teljesítménye alapján történik. 

2. Újbóli befektetés: az egyes vállalatok által így létrehozott potenciális pénzalap újból befektetendő a következőkbe: 

–
új európai nem nemzeti filmek nemzetközi értékesítési jogának megszerzéséért fizetett minimálgaranciák vagy előlegek; 
–
új európai nem nemzeti filmek piaci promóciója, marketingje és reklámja. 

Pénzügyi támogatás 

A pénzügyi támogatás összegének meghatározása az egyes javasolt újbóli befektetési projektek költségének és jellegének figyelembe vételével történik. A Bizottság által megítélt pénzügyi támogatás összege semmiképpen sem haladhatja meg a projekt összköltségének 50%-át. A kedvezményezett vállalat köteles garantálni a fennmaradó pénzösszeget. A támogatás szubvenció formájában történik. 

Megállapodás 

A Bizottság által jóváhagyott újbóli befektetési projektekre vonatkozóan a Bizottság és a kedvezményezett megállapodást köt, amely megállapítja a megítélt pénzügyi támogatás feltételeit. 

2. JOGOSULTSÁGI FELTÉTELEK 
A
Formai kritériumok: 

A cégszerűen (a társaság jogi képviselője által) aláírt pályázatok a megfelelő határidő előtt nyújtandók be a mellékelt pályázati űrlapokon. 
B
Meghatározások: 
A jelen pályázati felhívásra az alábbi meghatározások vonatkoznak: 

1. Jogosult országok 
Részt vevő országok : 
A jelen pályázat az Európai Unió valamely tagállamában illetve az Európai Gazdasági Megállapodáshoz tartozó, a MEDIA Plus Programban részt vevő országok valamelyikében (Izland, Liechtenstein, Norvégia), továbbá a 2000/821/EK határozat 11. cikkében foglalt feltételeket teljesítő egyéb országokban (Bulgária és Svájc
) bejegyzett és állampolgárai tulajdonában lévő társaságok számára áll nyitva. 
Alacsony produkciós kapacitású országok  

A jelen Pályázati felhívás értelmezésében az alábbi országok tekintendők alacsony produkciós kapacitású országnak: Ausztria, Belgium, Ciprus, Cseh Köztársaság, Dánia, Észtország, Finnország, Görögország, Magyarország, Írország, Izland, Liechtenstein, Lettország, Litvánia, Luxemburg, Málta, Norvégia, Hollandia, Lengyelország, Portugália, Szlovákia, Szlovénia, Svájc
 és Svédország, továbbá az Európai Unió tagjelölt országai, és amelyek teljesítik a fenti bekezdésben meghatározott feltételeket (Bulgária). 
2. Jogosult vállalatok 

Európai vállalat 
Az Európai Unió tagállamaiban illetve az Európai Gazdasági Megállapodáshoz tartozó (vagy a MEDIA Programban részt vevő egyéb) országokban bejegyzett és állampolgárainak közvetlen vagy többségi tulajdonában lévő társaság. 
Forgalmazói ügynökség 
Bármely európai társaság, amely közvetítő ügynökként működik közre a gyártó részéről, amely a filmalkotás kereskedelmi célú kiaknázására specializálódik a film marketingjével és a forgalmazóknak vagy külföldi területek egyéb vásárlóinak történő licenszbe adásával. 

A forgalmazói ügynökséget a film producere köteles kijelölni, írásos szerződés vagy megállapodás útján. A forgalmazói ügynökség és a producer között létrejött szerződés / megállapodás kizárólag akkor tekintendő nemzetközi értékesítési szerződésnek / megállapodásnak, amennyiben rendelkezik a forgalmazói ügynökség azon jogáról, hogy a filmalkotást legalább 10, a MEDIA Plus Programban részt vevő országban értékesítse. 
Mozifilmek nemzetközi értékesítése. 

Bármely kereskedelmi tevékenység, melynek célja a mozifilm promóciója és kereskedelmi jogainak értékesítése a piacon, különösen filmszínházi forgalmazók részére. Ez a tevékenység többek között a következőket foglalja magában: 

- a filmalkotás kereskedelmi vagy vetítési jogainak licenszbe adására vonatkozó tárgyalások és szerződések bonyolítása; 

- a filmalkotás piacokon vagy fesztiválokon való promóciója és reklámozása (vetítés, reklám, promóciós események); 

- a filmre vonatkozó promóciós anyagok tervezése és terjesztése az esetleges vevők irányába (EPK, állóképek, diák, “így készült” (“making of”), …); 

- promóciós anyagok és tájékoztatók tervezése illetve terjesztése a sajtó (kereskedelmi vagy egyéb sajtó) és a film lehetséges közönsége részére (webhely stb.). 

Mozi / filmszínházi forgalmazás 
Bármely kereskedelmi tevékenység, amely arra szolgál, hogy a filmalkotást szélesebb közönség figyelmébe ajánlják filmszínházi kereskedelmi jellegű kiaknázás céljából. Ez a tevékenység tartalmazhatja az audiovizuális alkotás technikai forgalomba hozatali aspektusait (szinkronizálás és feliratozás, kópiák készítése és közre adása stb.) továbbá egyéb marketing és reklám tevékenységeket (trélerek és reklámanyagok készítése, reklámfelület vásárlása, promóciós események szervezése stb.). 

3. Jogosult filmalkotások 

Európai film 
Bármely újabb keletű fikciós alkotás (ideértve az animációs filmeket is) vagy dokumentumfilm, melynek időtartama minimálisan 60 perc, és megfelel az alábbi feltételeknek: 

-
az alkotás többségi producere vagy producerei a MEDIA Programban részt vevő országokban rendelkeznek székhellyel. Ahhoz, hogy a gyártó vállalatok tényleges producernek legyenek tekinthetők, szerepelniük kell a stáblistán ilyen minőségben. Egyéb elemek – mint például a kreatív ellenőrzés, a kereskedelmi jogok tulajdona és a nyereségrészesedés – is figyelembe vehetők a tényleges producer meghatározásakor; 

valamint 

-
az alkotás olyan szakmai szereplők jelentős mértékű részvételével készült, akik a MEDIA Programban részt vevő országok állampolgárai / állandó lakosai. A jelentős mértékű részvétel a meghatározás szerint 10 vagy annál több pontot jelent az alábbi séma szerint (illetve a pontok legnagyobb hányada, amennyiben az összpontszám 19-nél kevesebb dokumentumfilm vagy animációs film esetén): 

	+
	Pontszám 

	Rendező 
	3

	Forgatókönyvíró 
	3

	Zeneszerző 
	1

	1. színész 
	2

	2. színész
	2

	3. színész 
	2

	Művészeti rendező/Produkciós tervezés 
	1

	Vezető operatőr 
	1

	Szerkesztő 
	1

	Hang 
	1

	A forgatási helyszín 
	1

	Laboratórium 
	1

	Összesen 
	19


Újabb keletű filmnek minősül az a film, amelynek eredeti szerzői joga 2001 folyamán vagy azt követően létesült. 

A reklám-, pornográf vagy rasszista anyagot tartalmazó vagy az erőszakot támogató filmek támogatásra nem jogosultak. 

Nemzeti / Nem nemzeti európai film 

Az európai filmalkotások abban a tagállamban vagy a MEDIA Programban részt vevő területen minősülnek nemzeti filmnek, amelynek az állampolgárai / állandó lakosai a legmagasabb arányban vettek részt a film készítésében a fenti táblázatban szereplő pontok alapján. Minden más területen nem nemzeti filmnek tekintendők. 

C
Kizárások: 

1) A pályázók kizárásra kerülnek a jelen pályázatban való részvételből, amennyiben: 

(a) 
csődeljárás, vagy felszámolás alatt állnak, bíróság irányítja az ügyeiket, hitelezőikkel megállapodást kötöttek, felfüggesztették üzleti tevékenységüket, eljárás van ellenük folyamatban ezekkel a kérdésekkel kapcsolatban, vagy bármilyen ennek megfelelő helyzetben vannak a nemzeti törvényekben vagy jogszabályokban meghatározott hasonló eljárásból kifolyólag; 

(b) 
jogerős ítélettel bűnösnek nyilvánították őket szakmai etikai vétség miatt; 

(c) 
a szerződő hatóság által igazolhatóan - bármilyen módon - bizonyítást nyer, hogy súlyos szakmai etikába ütköző cselekedetet követtek el; 

(d) 
nem teljesítették társadalombiztosítási hozzájárulás- vagy adófizetési kötelezettségeiket a bejegyzett székhelyük szerinti ország, a szerződő hatóság országa, vagy a projekt teljesítési helyszíne szerinti ország jogszabályainak megfelelően; 

(e) 
jogerős ítéletet hoztak ellenük csalás, korrupció, bűnszövetkezetben való részvétel, vagy a Közösség pénzügyi érdekeivel ellentétes egyéb törvénytelen cselekedet miatt; 

(f) 
A közösségi költségvetésből finanszírozott másik beszerzési eljárást vagy támogatás nyújtására vonatkozó eljárást követően – a vonatkozó nyilatkozat értelmében – súlyos szerződésszegést követtek el vagy nem teljesítették szerződéses kötelezettségeiket. 

A pályázó köteles igazolni, hogy nincs a fentebb felsorolt helyzetek egyikében sem (a 3. és / vagy 4. mellékletben foglalt nyilatkozat aláírásával)
. 

2) A pályázók kizárásra kerülnek a jelen pályázatban való részvételből, amennyiben: 

(a) 
összeférhetetlenség lép fel; 

(b) 
hamis állítás gyanúja nyer bizonyosságot a szerződéskötési eljárásban való részvétel feltételeként a szerződő hatóság által kért információk szolgáltatásában, illetőleg nem kerülnek benyújtásra ezek az információk. 

MEGJEGYZÉS: A Bizottság hatályos, arányos és elrettentő célzatú, adminisztratív és pénzügyi jellegű büntetéseket róhat ki azon pályázókra, akik a fentiek alapján kizárásra kerülnek a Pénzügyi Rendelet (A Tanács 2002.06.25-i 1605/2002 rendelete) 93-96. cikkében és a végrehajtási rendelet (a Bizottság 2002.12.23-i 2342/2002 rendelete) 133. és 175. cikkében foglalt rendelkezéseknek megfelelően. 

3.
KIVÁLASZTÁSI KRITÉRIUMOK 

A kiválasztási kritériumok segítségével értékelik a pályázó jogi, operatív és pénzügyi kapacitását azon projekt vagy munkaterv megvalósítására, amelyre támogatást kér. 
A pályázó az alábbiakról köteles bizonyítékot nyújtani: 

1) Jogi szervezet: 

A Bizottság kizárólag a pályázó jogállását megfelelően igazoló dokumentumok alapján köthet megállapodást, akár társaságról (magánvállalat, jótékonysági intézmény, szövetség stb.), akár magánszemélyről van szó. 

A pályázó töltse ki a megfelelő jogi személyre vonatkozó űrlapot (lásd alább), és az alábbi dokumentumokat köteles benyújtani: 

Magántársaságok, szövetségek stb. …: 
· A cégbejegyzés igazolása (a Hivatalos Lapból, ha alkalmazható), továbbá az ÁFA-körbe való bejelentkezés igazolása (azon országok esetében, ahol az adószám és az ÁFA nyilvántartási szám megegyezik, a fenti okiratoknak csak egyike szükséges), illetve a társasági szerződés. 

· Köztestületek: 
· A köztestületet létesítő rendelet / törvény vagy kormányhatározat vagy egyéb hivatalos dokumentum. 

· Magánszemélyek: 
· A személyazonossági igazolvány és / vagy útlevél másolata. 


Megjegyzés: Az ÁFA-körbe bejelentkezett magánszemélyek magánvállalatnak minősülnek. 

Mivel a társaságok jogi szervezete országról országra változhat, a megfelelő jogi személyre vonatkozó űrlap csak mintaként szerepel a jelen útmutató mellékleteként. A pályázó a megfelelő űrlapot a 

http://europa.eu.int/comm/budget/execution/legal_entities_fr.htm címen találja meg, és nemzeti nyelvén tölti ki azt. 

2) a javasolt projekt végrehajtásához szükséges szakmai kompetenciák, képzettség és / vagy tapasztalat. 

E kritérium értékelése az alábbi dokumentumok alapján történik, melyek csatolandók a benyújtott pályázathoz: 

· a társaság törvényes képviselőjének és nemzetközi értékesítési vezetőjének önéletrajza (ha nem ugyanarról a személyről van szó); 
· azon filmalkotások felsorolása, amelyeknek a pályázó kijelölt forgalmazói ügynöke volt a 2001 és 2004 közötti időszak folyamán. 

 3) stabil és elégséges finanszírozási háttér tevékenysége fenntartásához a projekt megvalósításának folyamán. 
E kritérium értékelése az alábbi dokumentumok alapján történik, melyek csatolandók a benyújtott pályázathoz: 

· az utolsó pénzügyi évre vonatkozó teljes auditált elszámolás, amely tartalmazza a mérleget és az eredménykimutatást Független hites könyvvizsgáló vagy auditor hitelesítésével kell ellátni; 

· új társaság esetén: banki nyilatkozat (a bank által kiállított okirat, amely igazolja, hogy a pályázó társaság megfelelően működő számlával rendelkezik); 
· a pályázó által kitöltött és a bank által hitelesített banki azonosító űrlap (lásd társasági pályázati űrlap 3. old.) – eredeti aláírások szükségesek; 

· pénzügyi kapacitásra vonatkozó űrlap (lásd társasági pályázati űrlap 5. old.), megfelelően és körültekintéssel kitöltve. A tájékoztatás (adatok megadása) nemzeti valutában történjen, alapja pedig a pályázattal együtt benyújtott, a legutóbbi teljes pénzügyi évre vonatkozó hitelesített elszámolás legyen. A pályázó garantálja, hogy a fenti adatok pontosak és igazolhatóak. Ezek az információk szükségesek a pályázó pénzügyi erejének és társfinanszírozási kapacitásának értékeléséhez. 
A Bizottság fenntartja magának a jogot, hogy a Programban részt vevő különböző országok törvényi kereteinek figyelembe vételével alkalmazza ezeket a kritériumokat. 

MEGJEGYZÉS Amennyiben a benyújtott dokumentumok alapján a Bizottság nem találja bizonyítottnak vagy elégségesnek a pályázó pénzügyi kapacitását, 

º 
Elutasítja a pályázatot 

º 
További információkat kér 

º 
Bankgaranciát kér 

º 
Előlegfizetés nélküli szubvenciós szerződést ajánl. 

A Bizottság fenntartja a jogot arra, hogy ne fogadjon el olyan forgalmazói ügynökség által benyújtott pályázatot, aki nem tett eleget a MEDIA I, MEDIA II és MEDIA Plus illetve az Európai Közösség egyéb programjai keretében aláírt szerződésekben foglalt kötelezettségeinek. 

4.
A MEGÍTÉLÉS FELTÉTELEI 

A
Létrehozási fázis: 

Potenciális pénzalapot rendelnek hozzá a jogosult európai forgalmazói ügynökségekhez az európai piacon (vagyis a MEDIA Plus Programban részt vevő országokban) nyújtott teljesítményük alapján. 

A támogatás formája potenciális pénzalap (az “Alap”), amely a forgalmazói ügynökségek rendelkezésére áll az újabb nem nemzeti európai filmalkotásokba eszközlendő beruházások végett. 

Az egyes forgalmazói ügynökségek rendelkezésére álló potenciális pénzalap összegének kiszámítása az alábbiak alapján történik: 

1.
1. lépés A pályázó forgalmazói ügynökség bizonyítékot szolgáltat európai mozifilmek forgalmazói ügynökségként végzett tevékenységére vonatkozóan. E célból a forgalmazói ügynökség bizonyítja, hogy: 

-
2001.01.01. és 2004.12.31. között legalább 8 újabb európai film
 kijelölt forgalmazói ügynöke volt (melyek közül legalább 1 nem nemzeti film), melyekre vonatkozóan a producerrel kötött megállapodás alapján jogot szerzett arra, hogy a filmet legalább 10, a MEDIA Plus Programban részt vevő országban értékesítse; 

-
és hogy ugyanezen időszak folyamán a forgalmazói ügynökség értékesítette ezek közül legalább 4 film filmszínházi jogait legalább 3, a MEDIA Plus Programban részt vevő országban, a filmek származási országán kívül. 

Amennyiben a forgalmazói ügynökség ezt az első lépést sikerrel teljesíti, jogosulttá válik 25.000 EUR lehetséges támogatásra. 
2.
2. lépés Ha (és csak akkor, ha) a pályázó forgalmazói ügynökség sikeresen teljesítette az első lépésre vonatkozó feltételeket, további potenciális pénzalap állhat rendelkezésre, melynek kiszámítása a filmszínházi forgalmazásra vonatkozó automatikus támogatási terv (02/2005. sz. pályázati felhívás) keretében létrehozott potenciális pénzalap százalékos arányában történik a forgalmazói ügynökség által értékesített filmenként illetve területekre vonatkozóan: 

· 10 % a magas produkciós kapacitású országokból származó filmekre (DE, ES, FR, IT, UK); 

· 15 % az “alacsony produkciós kapacitású” országokból vagy régiókból származó filmekre; 

· 20 % az új tagállamokból vagy részt vevő országokból származó filmekre. 

Példa : X forgalmazói ügynökség
1. lépés : A forgalmazói ügynökségnek 15 filmje volt nemzetközi értékesítés alatt 2001 és 2004 között, melyből 9 került értékesítésre 3 nem nemzeti országban ugyanazon időszak folyamán. 

E bizonyíték alapján a forgalmazói ügynökség 25.000 eurós potenciális pénzalapot hoz létre. 

2. lépés : a forgalmazók által az XY/2005. sz. pályázati felhívás (a filmszínházi forgalmazásra vonatkozó automatikus támogatási terv) szerint létrehozott potenciális pénzalap a 2004-es filmszínházi befogadások alapján: 

	Film
	A forgalmazók által az XY/2005. sz. pályázati felhívás szerint létrehozott potenciális pénzalap (€)
	Amelyből a forgalmazói ügynökség értékesítési területein lévő forgalmazók által létrehozott potenciális pénzalap (€)
	A nagy országok filmjeiből a forgalmazói ügynökség által létrehozott potenciális pénzalap (10 %)

(€)
	A kis országok filmjeiből a forgalmazói ügynökség által létrehozott potenciális pénzalap (15 %)

(€)
	Az új országok filmjeiből a forgalmazói ügynökség által létrehozott potenciális pénzalap 

(20 %)

(€)

	5*2 (FR)
	300.000
	300.000
	30.000
	
	

	Bloody Sunday (UK)
	120.000
	100.000
	10.000
	
	

	Cavale (BE)
	50.000
	50.000
	
	7.500
	

	Dark Blue World (CZ)
	65.000
	50.000
	
	
	10.000      

	Mar Adentro (ES)
	100.000
	90.000
	9.000
	
	

	Fate Igno-ranti (Le) (IT)
	80.000
	65.000
	6.500
	
	

	Gosford Park (UK)
	200.000
	190.000
	19.000
	
	

	Halbe Treppe (DE)
	75.000
	75.000
	7.500
	
	

	Noi Albinoi (IS)
	40.000
	40.000
	
	6.000
	

	
	1.030.000
	960.000
	81.000
	13.500
	10.000


A forgalmazói ügynökség által létrehozott teljes potenciális pénzalap tehát az 1. és a 2. lépést követően 25.000 + (81.000 + 13.500 + 10.000) € = 129.500 €.

A fent jelölt összegek ideiglenesnek minősülnek, és előfordulhat, hogy módosulnak a rendelkezésre álló költségvetési erőforrásoktól függően. 

A létrehozott potenciális Alap kiszámítását követően a Bizottság értesít minden kedvezményezettet az újbóli befektetésre rendelkezésre álló potenciális Alap összegéről. 

Az értesítést általában a jelen Pályázati felhívás határidejétől számított 3 hónapon belül küldik ki a kedvezményezett részére. 

A forgalmazói ügynökség értesítése a létrehozott potenciális Alapról nem jelent az Európai Bizottsággal szembeni követelést. 

B
Újbóli befektetési fázis 

A forgalmazói ügynökségek a jelen Pályázat határidejétől kezdődően nyújthatnak be újbóli befektetési projekteket. 

Ezeket a projekteket a Bizottság a pénzalap “létrehozási” fázisát követően értékeli; kezelésük a forgalmazói ügynökség által létrehozott és a Bizottság által kiszámított illetve értesítésében szereplő potenciális Alap szerint és annak korlátain belül történik. 

A potenciális Alap újbóli befektetése a következőkbe lehetséges: 


Minimális értékesítési garanciák teljesítése új európai nem nemzeti filmekre vonatkozóan. 


Promóciós és marketing költségek fedezése új európai nem nemzeti filmekre vonatkozóan. 

A potenciális Alap újbóli befektetése egy vagy több filmbe történhet. Ugyanannál a filmnél megengedett az 1. modulba (Minimálgarancia) és a 2. modulba (promóciós költségek) történő újbóli befektetés. 

A potenciális Alapjukat (annak egy részét) befektetni kívánó kedvezményezettek újbóli befektetési kérelmet kell hogy küldjenek a Bizottsághoz a 4. mellékletben szereplő űrlapok segítségével. 

Az újbóli befektetési projekteket a Bizottság jóvá kell hagyja. 

A potenciális Alap befejezett projektbe történő újbóli befektetése kizárt. 

A jogosultság megszerzéséhez a jelen Pályázati felhívás által létrehozott potenciális pénzalapra vonatkozó újbóli befektetési projektek: 

· legkorábban a jelen Pályázati felhívás határidejének lejártakor (2005.09.16.) kell hogy kezdődjenek. 

A különböző modulok esetében a jogosult újbóli befektetési projektek nem kezdődhetnek az alábbi időpontokat megelőzően: 

	Modul
	A projekt kezdetének legkorábbi időpontja 

	1 – Minimálgarancia 
	A producerrel kötött nemzetközi értékesítési szerződést / megállapodást legkorábban 2005.09.16-án kell aláírni. 

	2 – Promóciós és marketing költségek 
	A producerrel kötött nemzetközi értékesítési szerződést / megállapodást legkorábban 2005.09.16-án kell aláírni. 


· a benyújtásra vonatkozó határidők az alábbiak: 

	Modul 
	Az újbóli befektetési projekt benyújtási határideje 

	1 – Minimálgarancia 
	A producerrel kötött nemzetközi értékesítési szerződés / megállapodás aláírását követő 3 hónapon belül 

	2 – Promóciós és marketing költségek 
	A producerrel kötött nemzetközi értékesítési szerződés / megállapodás aláírását követő 3 hónapon belül 


· a Bizottsághoz legkésőbb 2006. november 1-jén nyújtandók be. 
A kedvezményezett által újból be nem fektetett potenciális pénzalap ezzel az időponttal elvész. 

5.
PÉNZÜGYI TÁMOGATÁS 

5.1.
A projektre kiutalt összeg 
Az adott újbóli befektetési projektre vonatkozóan lehívható potenciális pénzalap összege nem haladhatja meg a megpályázott újbóli befektetési projekt összköltségének 50%-át. 

A forgalmazói ügynökségek által közvetlenül harmadik személyek – producerek vagy forgalmazók – részére továbbszámlázott költségek nem minősülnek elszámolható költségnek. 

5.2
A projektre kiutalt összeg kifizetése 

Az újbóli befektetési projekteket a Bizottság jóvá kell hogy hagyja. 

A Bizottság által jóváhagyott újbóli befektetések nyomán megállapodás jön létre a Bizottsággal, amely meghatározza a megítélt pénzügyi hozzájárulás feltételeit (vagyis a projektbe újból befektetett potenciális pénzalap összegét, a költségek elszámolhatóságának időtartamát stb.). Azzal a kikötéssel, hogy a kedvezményezett forgalmazói ügynökség teljesíti az újbóli befektetési megállapodás feltételeit, a pénzügyi hozzájárulás szubvenció formájában történik. 

A kifizetés általában két részletben történik: 

-
50% az újbóli befektetési megállapodásnak a Bizottság általi aláírását követően; 

-
a fennmaradó egyenleg a projekt – független hites könyvvizsgáló által igazolt – végső elszámolható költségeinek a Bizottsághoz történő benyújtását és a Bizottság általi elfogadását követően. 

A kedvezményezettek értesítik a Bizottságot minden, a projekt megvalósítását és költségvetését érintő módosításról. 

6.
ÉRTÉKELÉSI ÉS MEGÍTÉLÉSI ELJÁRÁS 
A Pályázati felhívás időtartama és érvényessége 

Ez az útmutató a 2005. (létrehozás) és a 2006. évre (újbóli befektetés) érvényes. 

A pályázatok benyújtási határideje 

A potenciális Alap “létrehozására” vonatkozó pályázatok beküldési határideje (a postai bélyegző dátuma) legkésőbb 2005.09.16. 
A pályázatok értékelése 
A Bizottság értékeli a pályázatokat. 

A Bizottság fenntartja magának a jogot, hogy ne dolgozza fel azokat a pályázatokat, amelyekből hiányzik az előírt dokumentáció (a pályázati űrlapokon felsorolt dokumentumok) a zárás időpontjában. 

A Bizottság fenntartja magának a jogot, hogy további információkat kérjen be a pályázóktól a támogatás megítélésére vonatkozó döntés meghozatalát megelőzően. 
A pályázó a lehető leghamarabb értesítést kap arról, hogy a Bizottság megítélte-e számára a pénzügyi támogatást. A döntés végleges. 

7.
A PÁLYÁZATOK MEGJELENÉSE ÉS BENYÚJTÁSA 
A fenti támogatásra pályázó európai forgalmazói ügynökségek két példányban kötelesek benyújtani a potenciális Alap létrehozása iránti pályázatukat a mellékelt pályázati űrlapokon és az előírt mellékletek csatolásával. 
A pályázatoknak tartalmazniuk kell az alábbi tételeket: (lásd 3. melléklet) :  

a)
Pályázati űrlap « COMPANY 2005 » két példányban. 

b)
Pályázati űrlap « Films » a forgalmazói ügynökség által 2001. 01. 01. és 2004. 12. 31. között értékesített európai filmekre vonatkozóan, két példányban. 

továbbá a pályázati űrlapokon meghatározott mellékletek. 

A pályázatok és a dokumentumok két példányban nyújtandók be (más előírás hiányában) és az alábbi címre továbbítandók postai úton, magánfutárral vagy személyesen: 


European Commission 




Directorate-General for Information Society and Media (DG INFSO)

MEDIA PLUS Programme (Unit A2) 




Mr Costas DASKALAKIS 

B100 04/27

1 rue de Genève


B-1049 Brussels  

BELGIUM

A borítékokon egyértelműen szerepeljenek a következők :
“MEDIA Plus – DISTRIBUTION 08/2005 – CINEMA SALES AGENTS” 

A pályázatukat postai úton eljuttató pályázókat kérjük, küldjenek faxot a Bizottság részére a zárás időpontját megelőzően, melyben bejelentik pályázati szándékukat. A faxszám: +32 2 299 92 14. 
Kapcsolattartók az Európai Bizottságnál 

A Bizottságnak a MEDIA Plus Program végrehajtásáért felelős szolgálata az Információs Társadalom és Média  Főigazgatóság (INFSO) A2. egysége. 

Kapcsolattartó : 

Hughes Becquart

Hughes.Becquart@cec.eu.int
Tel : + 32 2 295 92 04

Gabor Greiner

Gabor.Greiner@cec.eu.int 

Tel : + 32 2 295 37 75

Technikai Segítségnyújtási Iroda 

D&S Media Service GmbH

MEDIA Plus Programme – Cinema Distribution 
135-139 rue du Colonel Bourg 

B – 1030   BRUSSELS

Tel : 
+32 2 743 22 39

Fax : 
+32 2 743 22 45

e-mail : pierre.gavet@d-and-s.com
Nemzeti kapcsolattartók 

További információk, továbbá útmutatók és pályázati űrlapok állnak rendelkezésre a Közösség angol és francia nyelven kívüli – hivatalos nyelvein a MEDIA Deskeknél és Antennáknál (lásd a mellékelt felsorolást). 

1. melléklet – PÉNZÜGYI ÚTMUTATÓ 
A “forgalmazói ügynökségek” támogatási terve két egymást követő fázisban működik, amelyek a következőképpen foglalhatók össze: 
	
	1. fázis: LÉTREHOZÁS 
	2. fázis: ÚJBÓLI BEFEKTETÉS 

	Forgalmazói ügynökség
	A forgalmazói ügynökség pályázata a támogatás létrehozására 

1. lépés: nemzetközi forgalmazói ügynökségi tevékenység igazolása

2. lépés: potenciális pénzalap a 02/2005. sz. pályázati felhívás keretében a forgalmazók által létrehozott potenciális pénzalap arányában 
	Újbóli befektetési projektek benyújtása

	Bizottság 
	A létrehozott potenciális pénzalap kiszámítása 

A forgalmazási ügynökség értesítése a rendelkezésre álló potenciális pénzalap összegéről 
	Az újbóli befektetési projekt elfogadása / elutasítása. 

Megállapodás a Bizottság és a kedvezményezett között 

	Közösségi pénzügyi hozzájárulás kifizetése 
	Nem
	Igen


E rész célja, hogy világosan meghatározza a pályázók számára, milyen eljárásokat kövessenek az újbóli befektetési projektek összeállításakor és benyújtásakor, továbbá azokat a szokványos pénzügyi elveket, amelyek a jóváhagyott újbóli befektetési projektekre vonatkozó, a Bizottsággal kötött megállapodás végrehajtásának keretében alkalmazandók. 

1 
Újbóli befektetésekre vonatkozó pályázati űrlapok 

Minden újbóli befektetési kérelem a jelen Pályázati felhíváshoz mellékelt pályázati űrlapokon nyújtandó be (4. melléklet) a bekért dokumentumok két példányával együtt, más kikötés hiányában. 

Kétféle újbóli befektetés lehetséges: 

1. modul 
Minimálgarancia új európai nem nemzeti filmek nemzetközi értékesítésére vonatkozóan. 
2. modul 
Új európai nem nemzeti filmek marketing és promóciós költségei. 

Az újbóli befektetési projektek a jelen útmutató 4.B. pontjában meghatározott határidőkön belül nyújtandók be. 

2. 
Elszámolható költségek. 

2.1.
A költségek elszámolhatóságának időtartama. 

A kedvezményezett részéről az újbóli befektetési projekt végrehajtása során kizárólag az alábbi időszakok folyamán felmerült költségek minősülnek elszámolhatónak. 

	Modul 
	A költségek elszámolhatósági időtartama 

	1 – Minimálgaranciák 
	A nemzetközi értékesítési szerződés / megállapodás aláírásától számított 16 hónapig 

	2 – Marketing költségek 
	A nemzetközi értékesítési szerződés / megállapodás aláírásától számított 16 hónapig 


A költségek elszámolhatóságának időtartama semmiképpen nem kezdődhet a kedvezményezett és a Bizottság között létrejött szerződés aláírásánál több mint 11 hónappal, és ettől az időponttól számított legkésőbb 13 hónapon belül be kell hogy fejeződjön. 

A megállapodás aláírására általában az újbóli befektetési projekt benyújtási idejét követő 3-6 hónap elteltével kerül sor. 

2.2.
Az elszámolható költségek kategóriái. 

Azok a költségek minden esetben elszámolhatónak minősülnek, amelyek: 

- közvetlenül kapcsolódnak az adott film értékesítéséhez; 

- a pályázó részéről ténylegesen felmerültek; 
- azonosíthatók és ellenőrizhetők az alátámasztó dokumentumok alapján; 
- bejegyzésre kerültek a kedvezményezett könyvelésébe vagy pénzügyi nyilvántartásaiba. 

A közösségi támogatás kedvezményezettje köteles átlátható analitikus számviteli rendszert fenntartani minden egyes támogatott projekt költségeit tekintve. Ez a számviteli és osztályozási rendszer egyszerűsíti a végső költségek ellenőrzését és igazolását a független hites könyvvizsgáló számára, ami pedig a végső pénzügyi hozzájárulás kifizetéséhez szükséges. 
2.2.1
Újbóli befektetésre elszámolható költségek az 1. modulban (Minimálgarancia). 
Kizárólag a forgalmazói ügynökség és a film producere között létrejött nemzetközi értékesítési szerződés / megállapodásben szereplő Minimálgarancia vagy előleg költségei számolható el. 

A forgalmazói ügynökség és a producer közötti szerződés / megállapodás kizárólag akkor minősül nemzetközi értékesítési szerződésnek / megállapodásnak, ha jogot biztosít a forgalmazói ügynökségnek arra, hogy a filmet legalább 10, a MEDIA Plus Programban részt vevő országban értékesítse. 
2.2.2.
Újbóli befektetésre elszámolható költségek a 2. modulban (Marketing költségek).

A forgalmazói ügynökség és a producer közötti szerződés / megállapodás kizárólag akkor minősül nemzetközi értékesítési szerződésnek / megállapodásnak, ha jogot biztosít a forgalmazói ügynökségnek arra, hogy a filmet legalább 10, a MEDIA Plus Programban részt vevő országban értékesítse. 
Az elszámolható költségek kategóriáinak egyértelmű meghatározása a “Marketing költségvetés” című űrlapon olvasható. Röviden ismertetve az alábbi kategóriák különböztethetők meg: 

Promóciós és reklámköltségek (1. pont). 

Reklámanyagok: trélerek / előzetesek készítése; a trélerek / előzetesek internegatívja és másolatai; promóciós / bemutató tekercsek készítése; a trélerek / előzetesek / bemutató tekercsek szinkronizálása és feliratozása; a plakátok, diák és állóképek tervezése, szerkesztése és nyomtatása; rádiós és televíziós reklámspotok készítése; reklámcédulák; sajtóhirdetések tervezése és szerkesztése, … 

Reklámfelületek: reklámfelületek vásárlása (plakátok piacokon / fesztiválokon, szaksajtóban) 

Promóció: Promóciós anyagok, például sajtódossziék, piaci / fesztiválvetítések szervezése, sajtóvetítések szervezése, próbavetítések vagy toborzott közönségnek tartott vetítések szervezése, elektronikus sajtóanyag (EPK = electronic press kit) készítése, a film rendezőjének / szereplőinek utazási és szállásköltségei a film promóciója érdekében, weboldal / honlap tervezése és készítése a film promóciója érdekében, …

Kópiák és produkciós költségek (2. pont) 

Ezek a költségek tartalmazzák a kópiák piacra vagy fesztiválra való gyártásával és terjesztésével kapcsolatos költségeket: a film internegatívjának és kópiáinak levonása, szinkronizálás és feliratozás, biztosítás, szállítás és illetékek, kópia-karbantartás. 

Egyéb költségek (3. pont) 

Audit költségek. 

A végső pénzügyi támogatási megállapodás végrehajtása keretében a Bizottság előírja a kedvezményezett számára, hogy a végső költségekre vonatkozó nyilatkozatot tegyen. Ezt a dokumentumot független hites könyvvizsgáló kell hogy hitelesítse az igazoló okiratok és a kedvezményezett számviteli nyilvántartásai alapján. Következésképpen a hitelesítés költségei elszámolhatók. 
Egyéb költségek. 

Ezen “egyéb költségek” az elszámolhatóság érdekében egyértelműen meghatározandók és részletezendők a pályázati űrlapon. A vállalat rendes működésével általában kapcsolatos költségek nem számolhatók el ez alatt a cím alatt. 

Közvetett költségek (4. pont)

Személyi jellegű ráfordítások, harmadik személy általi segítségnyújtás, a vállalat munkatársainak utaztatási és szállásköltsége 

A közvetlen forgalmazási költségek (1., 2., 3. pont) maximum 8%-át kitevő átalányösszeg (vagy bánatpénz
) engedélyezett projektenként 16.000 eurós kereten belül a kedvezményezettnek a projekttel kapcsolatos alábbi közvetett költségei fedezésére: a munkatársak bér- és társadalombiztosítási hozzájárulási költségei, a munkatársak piacokra és fesztiválokra való utaztatási és megélhetési költségei. 

Rezsiköltségek. 

A közvetlen forgalmazási költségek (1., 2., 3. pont) maximum 7%-át kitevő átalányösszeg (vagy bánatpénz) engedélyezett projektenként 14.000 eurós kereten belül a kedvezményezettnek a projekttel kapcsolatos alábbi közvetett költségei fedezésére: vállalati székhely bérleti díja, biztosítás, karbantartási költségek, telekommunikáció, posti díjak, fűtés, világítás, víz, elektromos áram, irodaszerek, piaci és fesztiválstandok bérleti díja. 

A közvetett költségek elszámolhatók mindaddig, amíg nem tartalmaznak a költségvetés valamely másik kategóriájában figyelembe vett költséget, és amennyiben nem képzik közvetlen allokáció tárgyát a marketing költségvetésben. 

A különféle pénzügyi támogatási szerződésekkel rendelkező kedvezményezett által felszámított közvetlen költségek teljes összege nem haladhatja meg a pénzügyi bevallási időszak teljes rezsiköltségét. 

2.3
El nem számolható költségkategóriák. 

A forgalmazói ügynökök által harmadik személyeknek – például producereknek és forgalmazóknak – közvetlenül továbbszámlázott költségek nem minősülnek elszámolható költségnek. 

Az alábbi költségek semmiképen nem számolhatók el: 

- 
reprezentációs költségek, a filmek promóciója érdekében szervezett fogadások költsége; 

- 
szükségtelenül magas, indokolatlan kiadások; 

- az alátámasztó dokumentumok alapján nem azonosítható vagy nem ellenőrizhető költségek; 

- a kedvezményezett könyvelésében vagy pénzügyi nyilvántartásaiban nem szereplő költségek; 

-
tőkebefektetési költségek; 

- általános tartalékok (károk, jövőbeni tartozások stb.) 

- pénzügyi költségek (banki költségek, bankszámla-nyitási és –vezetési költségek, átváltási díjak és egyéb banki díjak); 

- tartozások; 

- kölcsön kamata; 

- behajthatatlan adósságok; 

- átváltási veszteségek; 

- természetbeni hozzájárulások (például reklámpartnerségek különféle médiával). 

4.
Pénzügyi ellenőrzés és audit.
Amennyiben a Bizottság jóváhagyja az újbóli befektetési projektet, a Bizottság és a kedvezményezett megállapodást ír alá, melyben a kedvezményezett vállalja, hogy a Bizottság, az Európai Közösségek Számvevőszékének munkatársai és az általuk felhatalmazott személyek számára megfelelő hozzáférést tesz lehetővé azokhoz a telephelyekhez vagy helyiségekhez, ahol a projektet végrehajtják, illetve a tevékenység technikai és pénzügyi irányításával kapcsolatos összes dokumentumhoz. A Bizottság által felhatalmazott személyek hozzáférésére titoktartási feltételek vonatkozhatnak a Bizottság és a kedvezményezett közötti megállapodás alapján. 

A kedvezményezett szintén hozzájárul ahhoz, hogy a Bizottság és az Európai Közösségek Számvevőszéke igazoló ellenőrzést végezzen a pénzügyi hozzájárulás felhasználására vonatkozóan a Bizottság általános költségvetésére irányadó 1977. december 21-i módosított Pénzügyi Rendeletnek megfelelően, a megállapodás időtartama folyamán és a megszűnésétől számított öt éven keresztül. 

A Bizottság vagy az Európai Közösségek Számvevőszéke dokumentum- vagy helyszíni ellenőrzést végezhet. 

5.
Árfolyamok. 

Az ideiglenes költségvetés euróban (€) nyújtandó be. 

Azon országok esetében, amelyek nem tagjai az Eurozónának, illetve olyan országok valutájában felmerült költségek esetén, amelyek nem részei az Eurozónának, az alkalmazandó átváltási árfolyam az újbóli befektetési projekt benyújtásának hónapja elején bejelentett hivatalos valutaárfolyam. 

Ez a valuta-árfolyam a nemzeti MEDIA Deskektől és Antennáktól illetve az Európai Bizottság alábbi weboldaláról szerezhető be: http://europa.eu.int/comm/budget/inforeuro).

2. melléklet - MEDIA DESKEK és ANTENNÁK 

BELGIUM (BE)

Vlaamse Gemeenschap:

MEDIA Desk België

Vlaamse Gemeenschap

Bijlokekaai 7 F

B-9000 Gent

Tel.

(32-9) 235 22 65 

Fax 

(32-9) 235 22 66 

E-mail:


Info@mediadesk-vlaanderen.be
Internet:


http://www.mediadesk-vlaanderen.be
Nathalie Goethals


Communauté française:

MEDIA Desk Belgique

Communauté française de Belgique

44, bd Léopold II

B-1080 Bruxelles

Tel.

(32-2) 413 22 45

Fax 

(32-2) 413 20 68

E-mail: mediadesk.belgique@cfwb.be
Internet:

http://www.cfwb.be/mediadesk
Thierry Leclercq

BULGÁRIA (BG)

MEDIA Desk Bulgaria 

2 - A  Kniaz Dondukov  Blvd.

1000   SOFIA

B u l g a r i a 

Tel.:  + 359 2 988 32 24  or  987 03 25

Fax:  + 359 2 987 53 69

E-mail :  info@mediadesk.bg
Internet: http://www.mediadesk.bg
Kamen Balkanski
CIPRUS (CY)
MEDIA Desk Cyprus
Othellou 9

CY-1016 Nicosia

Cyprus 
Tel: +357 22 305 367 

Fax: +357 22 305 368
E-mail: mediadesk@pio.moi.gov.cy
Ioanna Americanou
CSEH KÖZTÁRSASÁG (CZ)
MEDIA Desk CZ

Ceska filmova komora o.p.s.

Narodni 28

110 00  Prague 1

The Czech Republic

Tel. : +420 221 105 209 or

+420 221 105 210

Fax. : +420 221 105 303 Info@mediadesk.cz
www.mediadesk.cz
Daniela Kucmasova


DÁNIA  (DK)
MEDIA Desk Danmark
Vognmagergade, 10
DK-1120 København

Tel.

(45-33) 74 34 42

Fax 

(45-33) 74 34 65

E-mail: media@centrum.dk
Internet:

http://www.mediadesk.dk
Søren Stevns

NÉMETORSZÁG (D)
MEDIA desk Deutschland

14-16 Friedensallee

D-22765 Hamburg

Tel. (49-40) 390 65 85

Fax (49-40) 390 86 32

E-mail: info@mediadesk.de
Internet: http://www.mediadesk.de
Cornelia Hammelmann

MEDIA Antenne München

Herzog Wilhelm Str. 16

D-80331 München

Tel.

(49-89) 54 46 03 30

Fax

(49-89) 54 46 03 40

E-mail: info@mediaantennemuenchen.de 

Internet: http://www.mediadesk.de
Ingeborg Degener

MEDIA Antenne Düsseldorf

14, Kaistrasse

D-40221 Düsseldorf

Tel.

(49-211) 930 50 14

Fax 

(49-211) 93 05 05

E-mail:
media@filmstiftung.de
Internet:
http://www.mediadesk.de
Heike Meyer Döring

MEDIA Antenne Berlin-Brandenburg

August-Bebel-Strasse, 26-53

D-14482 Potsdam

Tel.

(49-331) 743 87 50

Fax 

(49-331) 743 87 59

E-mail: mediaantenne@medienboard.de
Internet:
http://www.mediadesk.de
Susanne Schmitt

SPANYOLORSZÁG (E)

MEDIA Desk España

Ciudad de la Imágen

C/ Luis Buñuel, 2-2°A

E-28223 Pozuelo de Alarcon

Madrid

Tel.: (34-91) 512 01 78

Fax: (34-91) 512 02 29

E-mail:

info@mediadeskspain.com
Internet:

http://www.mediadeskspain.com
Jesús Hernández Moyano

MEDIA Antenne Barcelona

Mestre Nicolau 23

E-08021 Barcelona

Tel. (34-9) 3 552 49 40

Fax (34-9) 3 552 49 53

E-mail:

media_antena.cultura@gencat.net
Internet:


http://www.media-cat.com
Alex Navarro

MEDIA Antenne San Sebastián

Ramon Maria Lili 7, 1°B

E-20002 San Sebastián

Tel.

(34-94) 332 68 37

Fax

(34-94) 327 54 15

E-mail:
info@mediaeusk.org
Internet:http://www.mediaeusk.org    
Verónica Sánchez

MEDIA Antenne Sevilla

Casa Museo Murillo

Santa Teresa, 8

E-41004 Sevilla

Tel.

(34-95) 503 72 58

Fax

(34-95) 503 72 65

E-mail:


media.epgpc@juntadeandalucia.es

Internet: http://www.antenamediaandalucia.com
Catalina González 

ÉSZTORSZÁG (EE)

MEDIA Desk Estonia

Estonian Film Foundation

Department of International Relations

Vana – Viru  3

101 11  TALLINN

E s t o n i a

Tel.:  +372 6 27 60 65

Fax:  +372 6 27 60 61

E-mail: marge.liiske@efsa.ee
Internet: http://www.mediadesk.efsa.ee
Marge Liiske

GÖRÖGORSZÁG (EL)
MEDIA Desk Hellas
44, Vassileos Konstantinou Street
GR-11635 Athinai
Tel.:  (30-210) 725 40 56
Fax: (30-210) 725 40 58
E-mail:
media-he@otenet.gr
Internet:
http://www.mediadesk.gr
Christina Panagopoulou


FRANCIAORSZÁG (F)
MEDIA Desk France
24, rue Hamelin
F-75116 Paris
Tel.

(33-1) 47 27 12 77

Fax 

(33-1) 47 27 04 15

E-mail:
mediadesk@wanadoo.fr
Internet:

http://www.mediadesk.com.fr
Françoise Maupin

MEDIA Antenne Strasbourg

1, parc de l'Etoile

F-67076 Strasbourg

Tel.

(33-3) 88 60 95 89

Fax

(33-3) 88 60 98 57

E-mail:


media@cus-strasbourg.net
Internet:


http://www.strasbourg-film.com
Olivier Trusson

ÍRORSZÁG (IRL)

MEDIA Desk Ireland

6, Eustace Street

Dublin 2

Ireland

Tel.

(353-1) 679 18 56

Fax

(353-1) 670 96 08

E-mail:
info@mediadesk.ie
Internet:

www.iftn.ie/mediadesk/index.htm
Siobhan O’Donoghue

MEDIA Antenna Galway

Cluain Mhuire Monivea Road

Galway

Ireland

Tel.

(353-91) 77 07 28

Fax

(353-91) 77 07 46

E-mail:
mediaant@iol.ie
Internet:

http://www.media-antenna.com
Eibhlín Ní Mhunghaile

IZLAND (ISL)

MEDIA Desk Island

14, Tungata

IS-101 Reykjavík

Tel.

(354) 562 63 66

Fax 

(354) 562 71 71

E-mail:
mediadesk@centrum.is
E-mail: 
mediadesk@iff.is
Internet:

http://www.centrum.is/mediadesk 

Sigridur Vigfusdottir


OLASZORSZÁG(I)
MEDIA Desk Italia
c/o ANICA
Viale Regina Margherita, 286 
I-00198 Roma
Tel.

(39-06) 440 46 33
Fax 

(39-06) 440 28 65
E-mail:
produzione@mediadesk.it
formazione@mediadesk.it
distribuzione@mediadesk.it
mercati@mediadesk.it
Internet:
http://www.mediadesk.it
Giuseppe Massaro

MEDIA Antenna Torino

Piazza San Carlo 161 

I-10123 Torino

Tel.

(39-01) 153 98 53

Fax 

(39-01) 153 14 90

E-mail:media@antennamedia.to.it
Internet:

http://www.antennamedia.to.it
Alessandro Signetto / Silvia Sandrone

LETTORSZÁG (LV)

MEDIA Desk Latvia

National Film Centre 

Elizabetes  49

1010  RIGA

L a t v i a

Tel.:  +371 7505079 
Fax:  +371 75 050 77
lelda.ozola@nfc.gov.lv 
www.mediadesk.lv
Lelda Ozola

LITVÁNIA (LT)
Europos “MEDIA” programu biuras
J. Basanaviciaus 5
LT-2600 Vilnius
Lithuania
Tel./fax: +370 5 2127187
info@mediadesk.lt
www.mediadesk.lt
Ieva Skarzinskaite
LUXEMBURG (L)

MEDIA Desk Luxembourg

Maison de Cassal

5, rue Large

L-1917 Luxembourg

Tel.

(352) 478 21 70

Fax 

(352) 46 74 95

E-mail: mail@mediadesk.etat.lu
Internet:
http://www.mediadesk.lu
Karin Schockweiler

MAGYARORSZÁG (HU)
MEDIA Desk Hungary 
Varosligeti fasor 38
H-1068 Budapest
Tel +361 413 12 69
Fax +361 413 17 10
e-mail: info@mediadesk.hu
Internet: www.mediadesk.hu
Enikõ Kiss
MÁLTA (MT)
Nem létesült még MEDIA desk 
de felveheti a kapcsolatot:: 

Acting head of Media desk
Maria Carbonaro 

EU ügyek, Politikafejlesztés
Turisztikai és Kulturális Minisztérium 

Auberge d’Italie
Merchants Street

Valletta CMR 02
Tel.: +356 22 98 13 11
Fax: +356 22 98 13 09
E-mail: info@media.org.mt
Internet: www.mtac.gov.mt
HOLLANDIA (NL)

MEDIA Desk Nederland 

Jan Luykenstraat 2

NL-1071 CM Amsterdam

Nederland

Tel.

(31-20) 305 30 40 

Fax 

(31-20) 675 28 78

E-mail:
info@mediadesk.nl
Internet:
http://www.mediadesk.nl 

Dominique van Ratingen

NORVÉGIA (N0)

MEDIA Desk Norge

Norsk Filmfond

PO Box 752 Sentrum

N-0106 Oslo

Tel.

(47-22) 47 80 40

Fax 

(47-22) 47 80 41

E-mail:
mail@mediadesk.no
Internet: http://www.mediadesk.no
Sidsel Hellebø-Hansson


LENGYELORSZÁG (PL)

For the moment you can contact:

Jean-Charles FREYER in the TAO
He speaks polish.
+32 2 743 22 37
jeancharles.freyer@d-and-s.com
PORTUGÁLIA (P)
MEDIA Desk Portugal

Rua São Pedro Alcântara  45.s/l

P-1269-138 Lisboa

Tel.

(351-21) 347 86 44

Fax

(351-21) 347 86 43

E-mail:
mediadesk@icam.pt
Internet: http://www.mediadesk.icam.pt
Amélia Tavares

SZLOVÉNIA (SI)
MEDIA desk Slovenia
c/o Szlovén Filmalap
Miklosiceva 38
SI-1000 Ljublijana
Tel. +386 1 23 43 216
Fax +386 1 23 43 219
e-mail: mediadesk.slo@film-sklad.si
internet: www.mediadesk.si
Tanika Sajatovic 


SZLOVÁKIA (SK)

MEDIA Desk Slovakia

Grösslingova 32

SK-811 09 Bratislava

Slovak Republic

Tel.  +421 2 526 36 935
Fax  +421 2 526 36 936

Info@mediadesk.sk 
Internet: http://www.mediadesk.sk 

Vladimir Stric

FINNORSZÁG (FIN)

MEDIA Desk Finland

Finn Filmalapítvány 

K 13, Kanavakatu, 12

FIN-00160 Helsinki

Tel.

(358-9) 62 20 30 13

Fax 

(358-9) 62 20 30 70

E-mail:
kerstin.degerman@ses.fi
Internet:

http://www.ses.fi/mediadesk
Kerstin Degerman

SVÉDORSZÁG (S)

MEDIA Desk Sverige

Svenska Filminstitutet

5, Borgvagen

S-10252 Stockholm

Tel.

(46-8) 665 12 05

Fax 

(46-8) 666 37 55

E-mail:
mediadesk@sfi.se
Internet: www.mediadesk.se
Lisa Taube
Ulrika Nisell

EGYESÜLT KIRÁLYSÁG (UK)

MEDIA Desk UK

c/o UK Film Council

10 Little Portland Street

UK-London W1W 7JG

Tel.
(44-20) 7861 7511

Fax: 
(44-20) 7861 7950

E-mail: england@mediadesk.co.uk
Internet:

http://www.mediadesk.co.uk
Agnieszka Moody

MEDIA desk UK
Media Service Northern Ireland

c/o Northern Ireland Film & TV 

Commission

Third floor, Alfred House

21, Alfred Street

Belfast BT2 8ED 

United Kingdom

Tel. 

+44-28 9023 2444 

Fax 

+44-28 9023 9918

E-mail:
media@niftc.co.uk
Internet:
www.mediadesk.co.uk
Cian Smyth

MEDIA Antenna Glasgow

249, West George Street

Glasgow G2 4QE 

United Kingdom

Tel.

(44-141) 302 17 76

Fax 

(44-141) 302 17 78

E-mail:


media.scotland@scottishscreen.com
Internet:
http://www.mediadesk.co.uk
Emma Valentine

MEDIA Antenna Cardiff

C/o SGRÎN

The Bank

Mount Stuart Square, 10

Cardiff CF10 5EE

United Kingdom

Tel.

(44-2920) 33 33 04

Fax

(44-2920) 33 33 20

E-mail:
antenna@sgrin.co.uk
Internet:
http://www.mediadesk.co.uk 

Gwion Owain

AUSZTRIA (A)

MEDIA Desk Austria

Österreichisches Filminstitut

Stiftgasse 6

A-1070 Wien

Tel.

(43-1) 526 97 30-406

Fax 

(43-1) 526 97 30-460

E-mail:
media@filminstitut.at
Internet:
www.mediadesk.at
Gerlinde Seitner

SVÁJC (CH)

Még nem MEDIA DESK

de felveheti a kapcsolatot:: 

Euroinfo SCHWEIZ/SWITZERLAND

Neugasse 6

8005 Zürich

Tel. +41 43 960 39 29

E-mail: anita.wasser@euroinfo.ch
Internet: www.euroinfo.ch
Frissítve: 24.06.2005

3. melléklet – Pályázati űrlapok 

a támogatás « létrehozásához » 

Pályázati űrlap « Társaság 2005 »

Pályázati űrlap « Filmalkotások » 

4. melléklet – Újbóli befektetési projekt-űrlapok 

1. modul – Minimálgarancia 

2. modul – Marketing költségek 

� Mivel Svájc 2006. január 1-jén csatlakozik a MEDIA Plus Programhoz, a svájci filmek ettől az időponttól kezdve jogosultak az újbóli befektetések tekintetében. 


� Mivel Svájc 2006. január 1-jén csatlakozik a MEDIA Plus Programhoz, a svájci filmek ettől az időponttól kezdve jogosultak az újbóli befektetések tekintetében. 


� vagyis olyan európai filmek, amelyek első szerzői joga 2001 folyamán vagy azt követően létesült. 


� A forrásszövegben szereplő “forfeit” szó a magyarban jelenthet “kötbért” is – ford.





�


 Texte repiqué in extenso du Sélectif


� Vérifier si le formulaire s’intègre de manière cohérente

